# Sociedad Mercantil Estatal para la Gestión de la Innovación y las Tecnologías Turísticas

Sociedad Mercantil Estatal para la Gestión de la Innovación y las Tecnologías TurísticasSEGITTUR, acrònim SEGITTUR, és una societat estatal espanyola dedicada a la gestió de la innovació i les tecnologies turístiques. El seu principal objectiu és acostar les noves tecnologies al sector turístic, centrant-se en la promoció del turisme a través d'aquestes. Actualment també ostenta la Secretaria i la Presidència per tot Europa de EUREKA Tourism, programa estratègic englobat en la iniciativa intergovernamental EUREKA, que promou la innovació i el desenvolupament tecnològic de la indústria del turisme a Europa. El seu actual director és Enrique Martínez Marín.
Per aconseguir els seus objectius, SEGITTUR desenvolupa accions que:
* Fomentin l'e-commerce entre les empreses turístiques.
* Ajuden a millorar la competitivitat del sector facilitant l'ús de les noves tecnologies.
* Informen i assessoren als diferents agents amb l'objectiu de potenciar la innovació en el sector.
* Promocionin la imatge d'Espanya com a destinació turística.

## Projectes

Entre els projectes que té en marxa destaquen:
* El portal oficial de Turisme d'Espanya: www.spain.info. Conté informació d'Espanya com a destinació turística i facilita la comercialització de serveis relacionats: reserves d'hotels, cercador d'ofertes i paquets turístics, lloguer de vehicles… El contingut es presenta en quatre idiomes (espanyol, anglès, francès i alemany) i es divideix en diferents temàtiques ajustades al perfil del turista. També informa sobre esdeveniments i exposicions que tenen lloc a Espanya. La web inclou 19 versions internacionals amb el contingut traduït i adaptat a diversos països, que són: Alemanya, Àustria, Regne Unit, Estats Units, França, Suïssa, Noruega, Dinamarca, Suècia, Bèlgica, Itàlia, Holanda, Japó, Xina, Canadà, Portugal, Brasil, Mèxic i Rússia.
* Una plataforma de comercialització turística que permet la gestió integral de reserves online de qualsevol tipus de recurs. És una eina que pot implementar qualsevol empresa interessada a desenvolupar el seu comerç electrònic.
* Un servei de creació, suport i hostalatge de llocs web per a allotjaments rurals. D'aquesta forma, molts allotjaments rurals que mancaven de web han aconseguit tenir presència a la xarxa. Totes aquestes web són accessibles des del portal www.unsitioideal.com.
A més dels projectes esmentats, també gestiona un directori de centrals de reserva i un cercador de viatges i ofertes.

## Referències

* ↑ Seggitur Arxivat 2018-08-27 a Wayback Machine. al web de cehat.com
* ↑ Segittur nombra presidente a Enrique Martínez Marín Arxivat 2018-08-27 a Wayback Machine., finanzas.com, 27 de juliol de 2018
* ↑ Projectes Arxivat 2018-08-27 a Wayback Machine. al web de Segittur
El contingut d'aquest article incorpora material publicat en el Butlletí Oficial de l'Estat, que es troba en el domini públic de conformitat al que es disposa en l'article 13 de la Llei de Propietat Intel·lectual espanyola.

## Enllaços externs

* Seggitur, canal de Youtube
* Web de Segittur
* Portal oficial de turisme d'Espanya
* EUREKA Tourism Arxivat 2010-03-13 a Wayback Machine.